Vizsgálják Mehmet Károly hazahozójának kapcsolatait
Több mint egymilliárdos ÁFA-csalással gyanúsítják azt a Földesi-Szabó Lászlót is, aki a tízéves Mehmet Károly hazahozatalával vált ismertté. Mellette egy vámügyintézõt és négy cégvezetõt helyezett elõzetes letartóztatásba a bíróság, akiket akár nyolc évre is elítélhetnek. A vámosok vizsgálódnak az ex-rendõr Földesi-Szabó alapítványának kiemelt támogatójánál, a szinte összes hazai élelmiszerlánchoz szállító Herba-csoportnál is.
A vám- és pénzügyõrség múlt pénteken több budapesti cégnél és egy kiemelten közhasznú alapítványnál tartott házkutatást. Az alapítvány keltette fel sokak figyelmét, az Egymásért Egy-Másért Alapítványról van ugyanis szó, amely segítette az apja által jogellenesen Törökországba vitt kisfiú, Mehmet Károly hazahozatalát. A vám- és pénzügyõrség azt közölte, hogy a házkutatás által érintett vállalkozásokat és az alapítványt irányítása alatt tartotta egy elkövetõi kör, amely Magyarország európai uniós csatlakozását követõen 59 esetben, megközelítõleg 1,4 milliárd forint értékben hozott jogellenesen forgalomba belföldön, elsõsorban Távol-Keletrõl származó élelmiszereket. A gyanú szerint ezzel 1,2 milliárd forint kárt okoztak.

Különösen nagy értékû csempészettel gyanúsítják a pénteken õrizetbe vett, majd elõzetes letartóztatásba helyezett hat embert, köztük az alapítvány kuratóriumi elnökét, Földesi-Szabó Lászlót. Ilyen bûncselekményért kettõtõl nyolc évig terjedõ szabadságvesztés jár. Az elõzetes letartóztatást azért rendelték el, mert fennáll a szökés, elrejtõzés, valamint a tanúk befolyásolásának lehetõsége - közölte Albert Viktor, az elõzetest elrendelõ Pesti Központi Kerületi Bíróság szóvivõje.

Földesi-Szabó mellett az a vámügyintézõ is elõzetesbe került, aki a gyanú szerint az importügyleteket "intézte" - felelte kérdésünkre Bencze József, a VPOP rendészeti fõigazgatója. Mellettük azokat a cégvezetõket tartóztatták le, akik a gyanú szerint érintettek a nagyértékû ÁFA-csalásban. Sípos Jenõ szóvivõ szerint még tisztázásra vár, hogy a hat ember közül ki, milyen szerepet játszott a bûncselekmény elkövetésében.

Az Egymásért Egy-Másért Alapítvány kiemelt fõtámogatója egyébként az a Herba-csoport, amely "küldetése" szerint azt vállalta, hogy a "világ minden tájáról" importált élelmiszerekkel látja el a magyar fogyasztókat. Honlapjuk szerint Észak- és Dél Amerikától, több EU-tagállamon át a Távol-Keletig számos országból hoznak be Magyarországra élelmiszert. A Herba-csoport honlapja szerint beszállítói gyakorlatilag az összes hazai nagy élelmiszerláncot kiszolgálták. "Vizsgáljuk a csoportot is" - válaszolta az [origo]-nak Bencze József. Kerestük a Herba vezetõit is, de hétfõ délután óta a cég egyik budapesti telefonját sem veszi fel senki.

A nyomozást vezetõ Fröchlich Károly VPOP-ezredes elmondta kérdésünkre, hogy a jelenleg letartóztatott személyek mellett "lehet, hogy másokat is érint az ügy". Részleteket azonban nem kívánt elárulni, mondván, "az ügy még nagyon az elején tart". Fröchlich szerint nagyjából egy hónap múlva jutnak oda, hogy érdemi információval elõálljanak a nyomozással kapcsolatban.

Megdöbbent az alapítvány jogi képviselõje

A tízéves Mehmet Károly hazahozatalával ismertté vált Földesi-Szabó László 2000-ben vonult alezredesként nyugállományba az ORFK-tól, ahol a szervezett bûnözéssel foglalkozó osztályon dolgozott. A nyugdíjas rendõrtisztet - immár az alapítvány kezdeményezésére - 2006-ban léptette elõ ezredessé a belügyminiszter. Az ORFK-tól hétfõ délután óta próbáljuk megtudni, hogy a volt nyomozó mit csinált pontosan, de az ígéret ellenére nem érkeztek meg a válaszok. A férfi egyébként Szabó László néven rendõrködött évtizedekig, édesanyja vezetéknevét 2005-ben vette fel.

Középen Földesi-Szabó László

Külföldi nyaralásán értük utol az Egymásért Egy-Másért Alapítvány jogi képviselõjét, Simon Ibolyát, aki állítása szerint hétfõn értesült "az egész ügyrõl". Távollétére hivatkozva közölte, hogy nem tud semmiféle kérdésre válaszolni. Simon Ibolya az alapítvány kuratóriumának is tagja.

Atomrakéta és atomerõmû

A 2004-ben életre hívott alapítvány - amely nem sokkal késõbb vált kiemelten közhasznúvá -, a bíróságon fellelhetõ iratok szerint több érdekes adományt is juttatott, köztük olyan önkormányzatnak, amely nem a legszegényebbek között van számon tartva.

2006 július elsejétõl például vállalták, hogy a szentendrei egészségügyi intézményeket vezetõ igazgató fizetését, havi bruttó 343 ezer forintot õk állják határozatlan ideig. Szintén ugyanettõl a naptól Barabás község "köztisztasági feladatait ellátók" havi fizetését is átvállalták 6,6 millió forintig, havi bontásban utalva. A 900 lakosú szabolcsi falu elõkerül más megállapodásnál is: 2004 októberétõl az alapítvány magára vállalta az általános iskola évi nyolcmilliós étkezési költségeinek fedezését.

Ezek mellett Földesi-Szabó László egy szombati Népszabadság-interjúban elmondta, hogy évente százmilliós nagyságrendû összegeket osztottak szét az elmúlt idõszakban. Milliókat adtak magánszemélyek lakásfelújítására, kiselejtezett atomrakétát vettek a Hadtörténeti Múzeumnak, nyolcmillióért még az afrikai gyerekek problémáiról is forgattak egy filmet.

Földesi-Szabó László korábban az [origo] kérdésére, miszerint honnan volt az alapítványnak tízmilliója a Törökországban rejtegetett kisfiú, Mehmet Károly felkutatására, azt mondta, hogy ez egy "gyerekbarát" alapítvány. Hozzátette: a magánszemélyektõl és cégektõl érkezõ pénzeket gyerekek megsegítésére fordítják. Támogatója az alapítványnak a Paksi Atomerõmû is. Másfél napja próbáljuk megtudni az erõmû sajtóosztályától, hogy mekkora összeggel és miért támogatják az Egymásért Egy-Másért Alapítványt, de többszöri ígéretük ellenére eddig nem adtak választ kérdéseinkre.

Lencsés Csaba
Törökország bíróság Földesi-Szabó László ügyészség Mehmet Károly Alapítvány